als_Latn dik_Latn sag_Latn
Me rastin e 70 vjetorit të lindjes së ish-presidentit të ndjerë, Dr. Ibrahim Rugova, strukturat e Lidhjes Demokratike të Kosovës i bënë homazhe te varri i tij.
Isa Mustafa, kryetar i LDK-së, tha se Rugova mbetet një ndër personalitetet më të shquara të kësaj epoke dhe ishte themeluesi i shtetit të Kosovës.
“Sot po ia bëjmë nderimet kryetarit të Lidhjes Demokratike të Kosovës, themeluesit të LDK-së dhe presidentit historik Dr. Ibrahim Rugova me rastin e 70 vjetorit të lindjes së tij. Rugova mbetet një ndër personalitet më të shquara të kësaj epoke, themelues i shtetit të Kosovës, kreator i lirisë dhe pavarësisë, njeri i cili e frymëzoi me demokraci dhe me marrëdhënie të mira. Ai që hapi portat kyçe të vendeve të rëndësishme botërore në mënyrë që çështja e Kosovës të bëhet jo vetëm çështje e Evropës por çështje e botës, dhe ne natyrisht se do t’i kemi të gjitha këto parasysh në mënyrë që të ndërtojmë raport të mirë ndaj figurës së tij. Respekt për figurën e tij dhe këtë respekt ta kultivojmë të gjithë gjeneratat” , tha ai, transmeton kp.
Ai shtoi se Rugova ishte ai që hapi të gjitha portet e Kosovës drejt Evropës.
als_Latn als_Latn als_Latn als_Latn